techiaith/cofnodycynulliad_en-cy huggingface dataset:
English: Yes, thank you, Chair. Now, of course, there is a challenge but also an opportunity in making this legislation. As the Counsel General has said, there is an opportunity in terms of the interpretation of bilingual law. You will be aware, naturally, that not all languages translate identically from one to the other. There is a matter of interpretation even when we come to daily conversation, never mind written legislation. So, there's a challenge there that I'd like you to consider, and it's also an opportunity to facilitate the use of the Welsh language in law. Of course, we've been here before in terms of creating legislation in Welsh - the laws of Hywel Dda. I don't know how many of us were around in the year 909 - even before the days of Carwyn, perhaps - but we've been there before in terms of creating laws through the medium of Welsh and even codifying them at that time. So, I assume that you would see this as an opportunity to develop the use of the Welsh language in law too.
Welsh: Ie, diolch yn fawr, Cadeirydd. Yn nhermau - . Wrth gwrs, mae yna her ond mae yna gyfle drwy greu hyn yn nhermau, fel mae'r Cwnsler Cyffredinol wedi'i ddweud, mae yna gyfle ynghylch dehongli deddfwriaeth ddwyieithog. Byddwch chi'n ymwybodol, yn naturiol, nad yw pob iaith yn union gyfieithiad o unrhyw iaith arall. Mae yna fater o ddehongli jest fel rydym ni'n siarad bob dydd, heb sôn am pan fo'n dod i gyfraith ysgrifenedig. Mae yna her yn fan yna. Buaswn i'n leicio i chi feddwl am hynna, ac, wrth gwrs, mae o hefyd yn gyfle i hwyluso defnydd o'r Gymraeg. Wrth gwrs, rydym ni wedi bod yma o'r blaen ynghylch creu deddfwriaeth yn y Gymraeg - deddfau Hywel Dda, er enghraifft. Dydw i ddim yn gwybod faint ohonom ni oedd o gwmpas y lle yn y flwyddyn 909 - cyn dyddiau Carwyn, hyd yn oed, efallai - ond rydym ni wedi bod yna o'r blaen ynglŷn â chreu deddfau yn yr iaith Gymraeg, a hyd yn oed eu codeiddio nhw, hefyd, yn y flwyddyn honno. Wedyn, buaswn i'n cymryd eich bod chi'n gweld hyn fel cyfle i ddatblygu defnydd o'r iaith Gymraeg yn y gyfraith hefyd.
English: Certainly, it's a major step forward. For the very first time, we have an official definition of legal terminology. One would anticipate that those would evolve and more terms would be added. So, that is certainly a step forward. One of the things that I've noticed in this legislation - I'm not sure if I'm right in saying this, but it appears to me that the Welsh version is a translation of the English version rather than it having been co-drafted, and I think that's one of the challenges that we have, namely to have a system where both pieces of legislation are drawn up jointly, as happens in other nations, such as Canada and so on. This legislation does read as being a rather literal translation, and I think that's a challenge. But that in and of itself isn't going to increase the use of the Welsh language in the courts, and it's not going to increase the use of the Welsh language within the justice system or the law system more broadly. The only ones that can deliver that, if truth be told, are lawyers themselves, in encouraging clients to use the Welsh language and facilitating that use of the Welsh language.
Welsh: Yn sicr, mae'n gam mawr ymlaen. Am y tro cyntaf, mae gennym ni ddiffiniad swyddogol o dermau cyfreithiol. Mae rhywun yn rhagdybio y byddai'r rheini'n esblygu a byddai mwy o dermau yn cael eu hychwanegu atyn nhw. Felly, mae hynny'n gam ymlaen. Un o'r pethau dwi wedi sylwi arno yn y ddeddf yma - er dwi ddim yn gwybod a ydw i'n gywir i ddweud hyn ai peidio, mae'n debyg, imi, fod y fersiwn Gymraeg yn fersiwn efallai sydd wedi'i chyfieithu yn hytrach na wedi'i drafftio ar yr un pryd. Dwi'n meddwl bod hynny'n un o'r heriau sydd gennym ni, sef cael system lle mae efallai'r ddwy ddeddf yn cael eu creu efo'i gilydd, fel sydd yn digwydd mewn gwledydd eraill megis Canada ac ati. Mae'r ddeddf yma yn darllen braidd yn llythrennol, braidd yn glogyrnaidd, ac felly dwi'n meddwl bod hynny'n un o'r heriau. Ond, wrth gwrs, dyw hynny ddim yn mynd yn ei hun i gynyddu'r defnydd o'r iaith Gymraeg yn y llysoedd, ddim yn mynd i gynyddu'r defnydd o'r iaith Gymraeg o fewn y system gyfiawnder neu'r system gyfreithiol. Yr unig rai fedriff fynd â'r maen i'r wal yn hynny o beth ydy cyfreithwyr, wrth arwain eu cleientiaid a'u hannog nhw i ddefnyddio'r Gymraeg a cheisio hwyluso hynny.
English: Thank you. I'm aware of time.
Welsh: Diolch yn fawr. Dwi'n ymwybodol o'r amser.
English: Thank you very much, Chair. Turning now to Part 1 of this Bill in terms of improving accessibility by consolidation and codification, naturally, we accept what you say in your paper. Now, the Counsel General's draft taxonomy for codes of Welsh law states that consolidating the law will involve bringing together all legislation on a particular topic by re-enacting laws previously made - that's his definition - whereas co-defying the law will involve organising and publishing the law by reference to its content. Is that your understanding of the terms 'consolidation' and 'codification'? Who'd like to go first?
Welsh: Diolch yn fawr, Gadeirydd. Yn troi yn arbennig, felly, i Ran 1 o'r Bil yma ynglŷn â gwella hygyrchedd drwy gydgrynhoi a chodeiddio, yn naturiol, dŷn ni'n derbyn beth ydych chi'n ei ddweud yn eich papur. Nawr, mae tacsonomeg drafft y Cwnsler Cyffredinol ar gyfer codau cyfraith Cymru yn nodi y bydd cydgrynhoi'r gyfraith yn golygu dwyn ynghyd yr holl ddeddfwriaeth ar bwnc penodol drwy ailddeddfu Deddfau a wnaed yn flaenorol - dyna ei ddiffiniad o - tra bydd codeiddio'r gyfraith yn cynnwys trefnu a chyhoeddi'r gyfraith drwy gyfeirio at ei chynnwys. Ai hynna ydy eich dealltwriaeth chi o'r termau 'cydgrynhoi' a 'chodeiddio'? Pwy sydd eisiau mynd yn gyntaf?
English: I agree with what you've said there. There are some good examples of consolidating the law, such as the housing Act and the social services and well-being Act. There are good examples there. The next step, I would say, is to codify it so that everything is available in one place. That's what we understand by codification of the law.
Welsh: Rwy'n cytuno â beth sydd wedi cael ei ddweud fanna. Mae esiamplau da, hyd yn hyn, o gydlynu y gyfraith at ei gilydd, fel yr housing Act, a'r social services and well-being Act. Mae esiamplau da. Y cam nesaf, byddwn i'n dweud, yw ei roi e mewn cod fel bod popeth mewn un lle. Dyna beth rŷn ni'n deall yw rhoi cod at ei gilydd o'r gyfraith.
English: Is it therefore clear to you, from this Bill and its accompanying documents, what codes of Welsh law are intended to look like? Would it have been better, for example, if the Welsh Government had published an online version of the code for illustrative purposes, just in order to explain by providing an example, or is it clear to you what a code would look like?
Welsh: Felly, ydy'n glir i chi, o'r Bil yma a'r dogfennau sy'n cyd-fynd â'r Bil, beth a fwriedir i godau cyfraith Cymru fod - beth maen nhw i fod, y codau yma? A fuasai wedi bod yn well, er enghraifft, pe bai Llywodraeth Cymru wedi cyhoeddi fersiwn ar-lein o god at ddibenion esboniadol, jest er mwyn egluro yn fwy penodol drwy gynnig esiampl, neu ydy o'n glir ichi beth mae cod i fod nawr?
English: From our understanding of the Government proposals to date, it is clear to us what a code is. I've looked at the taxonomy. It does look clear; it's been presented in a clear and accessible manner that would be understandable to the public. Perhaps lawyers would want to look in more detail at some of the issues that we've raised today, but for the public, I think this version is clear for them so that they can understand what a code is and where law would sit within that code.
Welsh: O beth rŷn ni'n ei ddeall o beth mae'r Llywodraeth wedi'i gynnig hyd yn hyn, mae'n glir beth yw cod i ni. Rŷn ni wedi edrych ar y taxonomy. Mae'n edrych yn glir; mae wedi cael ei gyflwyno mewn ffordd glir y gallai'r cyhoedd ei ddeall. Efallai bydd cyfreithwyr eisiau siarad yn fwy manwl amboutu beth sydd wedi cael ei godi heddiw, ond i'r cyhoedd, dwi'n credu bod y fersiwn hyn yn glir iddyn nhw ddeall beth yw cod a ble bydd y gyfraith o fewn y cod yna.
English: Okay, great. I have a specific question for the Swansea Law Clinic. You've already mentioned, in answering the previous question, the principles of computational law. So, can you explain what computational law principles could be used to improve the accessibility of law in Wales?
Welsh: Ocê, grêt. Mae gen i gwestiwn penodol i Glinig Cyfraith Abertawe. Rŷch chi wedi sôn eisoes, wrth basio, gyda'r cwestiwn blaenorol, ynglŷn ag egwyddorion cyfraith gyfrifiadurol. Felly, allwch chi esbonio pa egwyddorion cyfraith gyfrifiadurol y gellid eu defnyddio i wella hygyrchedd y gyfraith yng Nghymru?
English: Of course, we all see an opportunity here to develop law through the medium of Welsh, and there is an exciting opportunity, as you mentioned, in terms of interpreting legislation bilingually, because languages don't translate directly as there is an issue of interpretation too, and there's an opportunity for co-drafting rather than drafting law in English and then translating it to Welsh. So, there is also that opportunity for co-drafting, as happens in Canada, as we've already heard this afternoon - they don't use Welsh there, of course; it's French and English. What do you think about that aspect of things?
Welsh: Wrth gwrs, dŷn ni i gyd yn gweld cyfle i ddatblygu'r gyfraith drwy gyfrwng y Gymraeg, ac mae yna gyfle, fel roeddech chi'n dweud, cyffrous, fel roeddech chi'n defnyddio'r gair, ynglŷn â dehongli deddfwriaeth yn ddwyieithog, achos, fel dŷch chi'n gwybod, dydy ieithoedd ddim jest yn gyfieithiad uniongyrchol o unrhyw iaith arall ond mae yna fater o ddehongli hefyd, a chyfle i wneud cyfraith ochr yn ochr a ddim jest gwneud cyfraith yn y Saesneg a wedyn cael ei gyfieithu i'r Gymraeg, ond cyfle i gyd-ddrafftio y ddwy iaith efo'i gilydd, fel sydd yn digwydd, fel dŷn ni wedi clywed, yng Nghanada, er enghraifft, yn defnyddio nid y Gymraeg, wrth gwrs, yn fan hynny ond Ffrangeg. Beth dŷch chi'n feddwl am yr holl agwedd yna o bethau?
English: Drafting legislation bilingually from the outset makes for better legislation. If you look at the terminology in two languages, then you will look at it and consider it in more detail than you would if you were working in one language; you don't consider every possible meaning of the word being used. So, giving both languages equal status from the outset and then looking at the legislation in terms of how people are going to be making use of that law on a day to day basis is a positive. Also, in looking at the principles contained within the Bill, we are looking at creating resources in both languages, which will put people in a position where they will be able to use the Welsh language on a daily basis in our courts of law, and the resources will be available to support them in doing so. So, we think that the Bill improves the position of the Welsh language when it comes to application of the law on a daily basis.
Welsh: Mae creu Deddfau dwyieithog o'r dechrau yn creu Deddfau gwell, yn fy marn i. Rydych chi'n edrych ar dermau mewn dwy iaith, ac rŷch chi'n ystyried y termau yn fwy manwl nag efallai y byddech chi o'u rhoi mewn un iaith; dŷch chi ddim yn ystyried pob ystyr i'r gair rŷch chi'n ei roi lawr ar bapur. So, mae rhoi'r ddwy iaith yn gyfartal o'r dechrau ac wedyn edrych ar y ddwy iaith yn gyfartal pan fyddwch chi'n edrych ar bryd mae pobl yn defnyddio'r iaith a'r gyfraith o ddydd i ddydd yn rhywbeth da. Hefyd, o edrych ar y Bil a'r egwyddorion sydd yna, rŷm ni'n edrych ar greu adnoddau yn y ddwy iaith sy'n mynd i adael pobl mewn sefyllfa lle maen nhw'n gallu defnyddio'r Gymraeg o ddydd i ddydd yn y llysoedd a gyda'r adnoddau yna i'w helpu nhw. Felly, rŷm ni'n credu bod y Bil yn gwella sefyllfa'r Gymraeg gyda defnyddio'r gyfraith o ddydd i ddydd.
English: I agree 100 per cent. What's happening is unacceptable in my view.
Welsh: Rwy'n cytuno 100 y cant. Mae beth sy'n digwydd yn annerbyniol, yn fy marn i.
English: I call Members to order.
Welsh: Galwaf Aelodau i drefn.
English: The first item on our agenda this afternoon is questions to the First Minister, and the first question is from Huw Irranca-Davies.
Welsh: Yr eitem gyntaf ar ein hagenda ni y prynhawn yma yw'r cwestiynau i'r Prif Weinidog, ac mae'r cwestiwn cyntaf gan Huw Irranca-Davies.
English: I thank the Member for the question. I am aware from my discussions with him that the Minister for Economy and Transport met with Assembly Members, councillors and Members of Parliament on Monday to discuss road and rail capacity in relation to Pencoed.
Welsh: Diolch i'r Aelod am y cwestiwn. Rwy'n ymwybodol o'm trafodaethau gydag ef fod Gweinidog yr Economi a Thrafnidiaeth wedi cyfarfod gydag Aelodau Cynulliad, cynghorwyr ac Aelodau Seneddol ddydd Llun i drafod capasiti ffyrdd a rheilffyrdd mewn cysylltiad â Phencoed.
English: I thank the First Minister for that answer, and could I, through him, just convey my thanks to the Minister for Economy and Transport? He has been endlessly lobbied by me, and I've brought delegations of the council leader, town councillors from Pencoed town council and others, and he's engaged very constructively, I have to say, with us. The two sides of this town are separated now by a level crossing that can be shut in peak times for up to 40 minutes in an hour and a narrow Victorian road bridge that allows only for one-way traffic determined by a three-way traffic light system. This can lead to utter gridlock in the town, immense frustration for residents and businesses, air pollution and congestion, and a dead hand on housing and wider economic development. It's also notorious, by the way - the level crossing - for its accidents and its close shaves with pedestrians and traffic, and, of course, the stretch is unfortunately also infamous for fatalities through suicide. So, the recently announced £60,000 grant from the Welsh Government transport grant to take forward a feasibility study into resolving these issues is an important step forward, and we truly thank the Welsh Government for this. First Minister, we've spent several years to get to a point where we now have all the right players at the table: Network Rail, Bridgend County Borough Council, Pencoed town council, local councillors, a Member of Parliament, and even an observer present - [ Interruption.]
Welsh: Diolchaf i'r Prif Weinidog am yr ateb yna, ac a gaf i, drwyddo ef, gyfleu fy niolch i Weinidog yr Economi a Thrafnidiaeth? Mae wedi cael ei lobïo yn ddiddiwedd gennyf i, ac rwyf i wedi dod â dirprwyaethau o arweinydd y cyngor, cynghorwyr tref o gyngor tref Pencoed ac eraill, ac mae wedi ymgysylltu'n adeiladol iawn, mae'n rhaid i mi ddweud, gyda ni. Mae dwy ochr y dref hon wedi eu gwahanu erbyn hyn gan groesfan rheilffordd a all fod ar gau yn ystod cyfnodau brig am hyd at 40 munud mewn awr a phont ffordd gul Fictoraidd sy'n caniatáu traffig unffordd yn unig a bennir gan system goleuadau traffig tair ffordd. Gall hyn arwain at dagfa lwyr yn y dref, rhwystredigaeth enfawr i drigolion a busnesau, llygredd aer a thagfeydd, a llaw farw o ran tai a datblygu economaidd ehangach. Mae ganddo enw gwael iawn hefyd, gyda llaw - y groesfan - am ei ddamweiniau ac achosion y bu ond y dim iddynt ddigwydd gyda cherddwyr a thraffig, ac, wrth gwrs, mae'r darn o reilffordd hefyd yn ddrwg-enwog am farwolaethau drwy hunanladdiad, yn anffodus. Felly, mae'r grant o £60,000 a gyhoeddwyd yn ddiweddar gan grant trafnidiaeth Llywodraeth Cymru i gynnal astudiaeth o ddichonoldeb i ddatrys y materion hyn yn gam pwysig ymlaen, a diolchwn o waelod calon i Lywodraeth Cymru am hyn. Prif Weinidog, rydym ni wedi treulio sawl blwyddyn i gyrraedd pwynt lle mae gennym ni'r holl garfannau priodol wrth y bwrdd: Network Rail, Cyngor Bwrdeistref Sirol Pen-y-bont ar Ogwr, cyngor tref Pencoed, cynghorwyr lleol, Aelod Seneddol, a hyd yn oed sylwedydd yn bresennol - [ Torri ar draws.]
English: I'm sure the Member is coming to his question.
Welsh: Rwy'n siŵr bod yr Aelod yn dod at ei gwestiwn.
English: I am. And even an observer presence from the Wales Office as well. But would he agree with me that if public support, and only after proper consultation, a significant multimillion pound scheme were to proceed, this would need all those players to play their part? And I wonder what the Welsh Government could do to encourage Westminster and the Department for Transport to step up to the mark as well.
Welsh: Ydw. A hyd yn oed presenoldeb sylwedydd o Swyddfa Cymru hefyd. Ond a fyddai'n cytuno â mi pe byddai cefnogaeth gyhoeddus, a dim ond ar ôl ymgynghori priodol, bod cynllun sylweddol gwerth miliynau o bunnoedd yn mynd rhagddo, y byddai hyn yn golygu bod angen i'r holl garfannau hynny chwarae eu rhan? A tybed beth y gallai Llywodraeth Cymru ei wneud i annog San Steffan a'r Adran Drafnidiaeth i ymateb i'r her hefyd.
English: I thank the Member for that supplementary question. And, Llywydd, returning early this morning from Tata Steel, where the Minister and I had been with David Rees celebrating the refit of the new blast furnace 5, and discussing that matter, we took the opportunity to go off the road and to see the sight of the level crossing. And once you see it for yourself, you absolutely understand the points that Huw Irranca-Davies is making, and I wanted to pay tribute to the indefatigable way in which I know that he has pursued this issue, not just in this Assembly, but when he was a Member of Parliament as well, attempting to get a solution to what is, as Members have heard, a very real blight on the need to bring about improvement in that area. I am very glad that the Welsh Government has been able to put some money on the table to break the deadlock that otherwise was there, but the Member is completely right in saying that our money - the £60,000 we have put forward for the feasibility study - will only really bear fruit when the results of a feasibility study are funded, and, for that, we will need the help of the Department for Transport in London, as well as our own resources.
Welsh: Diolchaf i'r Aelod am y cwestiwn atodol yna. A, Llywydd, wrth ddychwelyd yn gynnar y bore yma o Tata Steel, lle'r oedd y Gweinidog a minnau wedi bod gyda David Rees yn dathlu ailosod ffwrnais chwyth newydd rhif 5, ac yn trafod y mater hwnnw, manteisiwyd ar y cyfle i fynd oddi ar y ffordd ac i weld y groesfan reilffordd. Ac ar ôl i chi ei gweld drosoch eich hun, rydych chi'n deall yn llwyr y pwyntiau y mae Huw Irranca-Davies yn eu gwneud, a hoffwn dalu teyrnged i'r ffordd ddiflino y gwn y mae ef wedi bod ar drywydd y mater hwn, nid yn unig yn y Cynulliad hwn, ond pan yr oedd yn Aelod Seneddol hefyd, yn ceisio cael ateb i'r hyn sydd, fel y mae'r Aelodau wedi clywed, yn falltod gwirioneddol iawn ar yr angen i sicrhau gwelliant yn yr ardal honno. Rwy'n falch iawn bod Llywodraeth Cymru wedi gallu rhoi rhywfaint o arian ar y bwrdd i ddatrys yr anghytundeb llwyr a oedd yno fel arall, ond mae'r Aelod yn gwbl gywir wrth ddweud na fydd ein harian - y £60,000 yr ydym ni wedi ei gynnig ar gyfer yr astudiaeth o ddichonoldeb - yn dwyn ffrwyth mewn gwirionedd tan fydd canlyniadau astudiaeth ddichonoldeb yn cael eu hariannu, ac, ar gyfer hynny, byddwn angen cymorth yr Adran Drafnidiaeth yn Llundain, yn ogystal â'n hadnoddau ein hunain.
English: Well, I'll have to check my e-mail because I don't think I was invited to that meeting as a regional Assembly Member. We all know there's a dire lack of investment in south Wales west train lines. A report received by the Economy and Infrastructure Committee, by Rowland Pittard, noted that there was, and I quote, 'a long history of promises' of a half-hourly service from Maesteg, and it suggests that bus routes to the area are pretty shambolic as well. What is your Government going to do to increase public transport accessibility to people in my region who have been waiting for quite some time for progress in this area?
Welsh: Wel, bydd yn rhaid i mi wirio fy e-bost oherwydd nid wyf i'n meddwl fy mod i wedi cael fy ngwahodd i'r cyfarfod hwnnw fel Aelod Cynulliad rhanbarthol. Rydym ni i gyd yn gwybod bod diffyg buddsoddiad enbyd yn rheilffyrdd y de-orllewin. Nododd adroddiad a dderbyniwyd gan Bwyllgor yr Economi a Seilwaith, gan Rowland Pittard, bod, a dyfynnaf, hanes maith o addewidion o wasanaeth bob hanner awr o Faesteg, ac mae'n awgrymu bod llwybrau bysiau i'r ardal yn dipyn o draed moch hefyd. Beth mae eich Llywodraeth yn mynd i'w wneud i gynyddu hygyrchedd cludiant cyhoeddus i bobl yn fy rhanbarth i sydd wedi bod yn aros am gryn amser am gynnydd yn y maes hwn?
English: Well, Llywydd, I'm sure the Member will have welcomed the plans that have already been published for a Sunday service from Maesteg to Cardiff, stopping at Pencoed, which will begin this year. She will have welcomed the fact that, from the autumn of this year, there will be upgraded rolling stock, producing a 45 per cent increase in capacity on morning journeys from Maesteg, and I know that she will have welcomed the fact that, by December 2023, the running time between Cardiff and Maesteg will have been reduced from 55 minutes to 46 minutes, as a result of decisions made by this Welsh Labour Government.
Welsh: Wel, Llywydd, rwy'n siŵr y bydd yr Aelod wedi croesawu'r cynlluniau a gyhoeddwyd eisoes ar gyfer gwasanaeth ar y Sul o Faesteg i Gaerdydd, yn stopio ym Mhencoed, a fydd yn dechrau eleni. Bydd hi wedi croesawu'r ffaith, o hydref eleni, y bydd cerbydau wedi'u huwchraddio, gan greu cynnydd o 45 y cant i gapasiti ar gyfer teithiau boreol o Faesteg, a gwn y bydd wedi croesawu'r ffaith y bydd yr amser teithio rhwng Caerdydd a Maesteg, erbyn Rhagfyr 2023, wedi ei leihau o 55 munud i 46 munud, o ganlyniad i benderfyniadau a wnaed gan y Llywodraeth Lafur Cymru hon.
English: I thank the Member for that question. A new control framework has enabled a reduction of £30 million in agency working costs in the Welsh NHS over the last financial year. A set of priority actions from that work has been identified for the second phase of our action in this area.
Welsh: Diolchaf i'r Aelod am y cwestiwn yna. Mae fframwaith rheoli newydd wedi galluogi gostyngiad o £30 miliwn i gostau gwaith asiantaeth yn y GIG yng Nghymru dros y flwyddyn ariannol ddiwethaf. Nodwyd cyfres o gamau blaenoriaeth o'r gwaith hwnnw ar gyfer ail gam ein camau gweithredu yn y maes hwn.
English: Thank you very much, First Minister. Clearly, we have to replace people if members of staff become sick, particularly at very short notice. But it seems that there is an issue with the use of agencies that don't passport on what the health board is paying for those staff, as opposed to having bank workers who are able to come in at short notice. So, I think there's a particular issue here around the cost of agency working, which some health boards are managing much less efficiently than others. I'm glad to hear about the new strategic plan that the Government has, because I'm sure this money could be better spent on patients.
Welsh: Diolch yn fawr iawn, Prif Weinidog. Yn amlwg, mae'n rhaid i ni gael pobl eraill os bydd aelodau o staff yn sâl, yn enwedig ar rybudd byr iawn. Ond mae'n ymddangos bod problem o ran y defnydd o asiantaethau nad ydynt yn trosglwyddo'r hyn y mae'r bwrdd iechyd yn ei dalu am y staff hynny, yn hytrach na chael gweithwyr cronfa sy'n gallu dod i mewn ar fyr rybudd. Felly, rwy'n credu bod problem benodol yma o ran cost gwaith asiantaeth, ac mae rhai byrddau iechyd yn rheoli hyn yn llawer llai effeithlon nag eraill. Rwy'n falch o glywed am y cynllun strategol newydd sydd gan y Llywodraeth, oherwydd rwy'n siŵr y gellid gwario'r arian hwn yn well ar gleifion.